Kauhaneva-Pohyankanqas Milli Parkı

Kauhaneva-Pohyankanqas Milli Parkı (fin Kauhanevan–Pohjankankaan kansallispuisto) – Finlandiyanın Cənubi Ostrobotniya və Satakunta regionlarında, Karvia və Kauhayoki bələdiyyələrində yerləşən milli park. 1982-ci ildə yaradılmış milli parkın sahəsi 57 km² təşkil edir. Ərazinin böyük hissəsini bataqlıqlar təşkil edir. Milli parkda yerləşən Kauhaneva bataqlığının sahəsi 16,3 km² təşkil edir. 2004-cü ildə park əhəmiyyətinə görə Ramsar yeri elan edilmişdir. Park həmçinin Natura 2000 qoruq əraziləri şəbəkəsinin tərkib hissəsidir. Coğrafiya Kauhaneva-Pohyankanqas bölgəsi Suomenselkya çay hövzəsi bölgəsinin cənub-qərb regionunda yerləşir. Torpağ çimlidir və ana süxurlar porfirik qranitdən təşkil olunmuşdur. Kauhaneva bölgəsinin şimalı dəniz səviyyəsindən 170-177 metr yüksəklikdədir. Cənub və qərb hissələri isə dəniz səviyyəsindən 160 metr yüksəklikdədir. İstinadlar Xarici keçidlər Vikianbarda Kauhaneva-Pohyankanqas Milli Parkı ilə əlaqəli mediafayllar var. Outdoors.fi – Kauhaneva-Pohyankanqas Milli Parkı